Nastavni zavod za javno zdravstvo prošlog je listopada izdao godišnje i konačne ocjene kakvoće mora na plažama diljem županije.

Na četverogodišnjoj razini pet plaža pokazalo je nezadovoljavajuću kakvoću mora i to Gojača (K. Sućurac), Kamp (K. Gomilica), Torac (K. Gomilica), Miljenko i Dobrila (K. Lukšić) te Gradac (Makarska rivijera). Konačna ocjena se temelji na prosjeku rezultata od 40 ispitivanja u razdoblju od 2016. do 2019. godine.

Neka sve umre, ali nek’ tradicija ostane, moto je kojeg se drže pojedina kućanstva u Kaštelima. Posljednji primjer stiže nam s rive u Kaštel Sućurcu.

“Lijepi sunčani dan na sućuračkoj rivi! Molim vas ne spominjite nikakav eko jer se lagano pretvaramo u WC” – napisao je ogorčeni čitatelj iz Kaštela koji tvrdi da ovo nije prvi put ove godine da se fekalije ispuštaju ravno u rivu i da se zbog toga tamo ne može ni prolaziti od smrada.

1 od 2

Sada, kada je sezona kiša, valova i juga iza nas, ovakve se ilegalne radnje više primjećuju nego inače. Iako su Kaštela pojačala svoja nastojanja da kazne počinitelje ovakvih (ne)djela, čini se da bitnog pomaka nema. Vjerojatno ga neće ni biti do sustavnog rješavanja ovog gorućeg problema koji itekako koči turistički razvoj cijelog kraja.